Den 74-årige mand Jørgen Hansen, der forlod sin bopæl i Vodskov i løbet af natten til fredag, er nu fundet i god behold. Det oplyste Nordjyllands Politi fredag aften klokken 21.45. Manden er nu genforenet med sin familie. Vagtchef ved Nordjyllands Politi, Bruno Brix, takker alle, der har deltaget i eftersøgningen af Jørgen Hansen, og har bidraget med oplysninger i sagen.

Referat:
Nordjyllands Politi efterlyste fredag en 74-årig mand i Vodskov. Nu er han fundet i god behold, og genforenet med sin familie.